平時食米線都好少聽人話會飲埋個湯，呢間位置鼓油街既米線，位置都幾方便易搵，主打係用鮮雞湯湯底既米線。佢有好多唔同既雞湯底，大家可以按自己既口味簡正常，酸同辣既湯底，另外可以再加唔同既配料。今日小弟就叫左椰子雞湯加芝心丸，另外再叫左碟芥蘭。湯底都幾清，湯面有少少雞油，飲落真係唔覺有味精。雞肉都幾大舊同煮得幾淋，不過米線就好似少左少少。芥蘭佢都係用雞湯煮，唔洗點蠔油都好夠味。鍾意食米線既朋友可以去試一試。